title: -modda. Soliq solish obyekti - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: 3) norezident uchun - ushbu Kodeksning 50-bobida belgilangan xususiyatlar inobatga
  olingan holda, Oʻzbekiston Respublikasidagi manbalardan olingan daromadlar;
  4) yakka tartibdagi tadbirkor uchun - ushbu Kodeksning 51-bobida belgilangan oʻziga xos
  xususiyatlar inobatga olingan holda, ushbu boʻlimda nazarda tutilgan jami daromad va xarajatlar
  oʻrtasidagi farq;
  5) zimmasiga oddiy shirkat ishlarini yuritish yuklatilgan shaxs uchun - birgalikda ishlab
  chiqarilgan tovarni (koʻrsatilgan xizmatni) realizatsiya qilishdan olingan daromad va birgalikda
  ishlab chiqarilib realizatsiya qilingan tovarga (xizmatga) toʻgʻri keladigan birgalikdagi faoliyatga
  kiritilgan mablagʻlar summasi oʻrtasidagi farq.
  296-modda. Soliq bazasi
  (1-q.)
  Ushbu Kodeksning 295-moddasiga muvofiq aniqlanadigan, soliq solinishi lozim
  boʻlgan foyda summasi soliq bazasi hisoblanadi.
  (2-q.)
  Soliq bazasini ushbu boʻlimda belgilangan tartibda va shartlarda aniqlashda soliq
  toʻlovchi daromadlarining va (yoki) xarajatlarining (zararlarining) ayrim turlari maxsus qoidalar
  boʻyicha inobatga olinishi yoki inobatga olinmasligi mumkin.
  (3-q.)
  Soliq toʻlovchi ushbu boʻlimga muvofiq foydani va zararni hisobga olishning umumiy
  tartibidan farq qiladigan tartibi nazarda tutilgan operatsiyalar boʻyicha daromadlarning
  (xarajatlarning) alohida-alohida hisobini yuritadi.
  (4-q.)
  Soliq bazasi, agar ushbu Kodeksning 48 va 50-boblarida boshqacha qoida
  belgilanmagan boʻlsa, soliq davri boshlanganidan eʼtiboran ortib boruvchi yakun bilan aniqlanadi.
  (5-q.)
  Soliq toʻlovchi tomonidan hisobot (soliq) davrida koʻrilgan zararlar soliq solish
  maqsadlarida soliq bazasini ushbu Kodeksning 46-bobida belgilangan tartibda va shartlarda
  kamaytiradi.
  (6-q.)
  Soliq bazasi nazorat qilinadigan chet el kompaniyalarining ushbu Kodeksning VII
  boʻlimi va 331-moddasiga muvofiq belgilanadigan umumiy foydasini ham oʻz ichiga oladi.
  (7-q.)
  Soliq bazasiga ushbu boʻlimda belgilangan hollarda va tartibda tuzatishlar kiritiladi.
  (8-q.)
  Soliq toʻlovchining daromadlariga va (yoki) xarajatlariga (zararlariga) ushbu
  Kodeksning VI boʻlimida nazarda tutilgan hollarda tuzatishlar kiritiladi.
  (9-q.)
  Natura shaklidagi daromadlar va xarajatlar, agar ushbu qismda boshqacha tartib
  nazarda tutilmagan boʻlsa, soliq toʻlovchi tomonidan bitimning haqiqiy narxidan kelib chiqqan
  holda inobatga olinadi. Agar bunday bitimdagi tovarlarning (xizmatlarning) narxi ularning bozor
  narxidan farq qilsa va bunday farqlanish soliq toʻlovchining soliq bazasi kamayishiga yoki zarari
  koʻpayishiga olib kelsa, soliq bazasi ushbu Kodeksning VI boʻlimiga muvofiq belgilanadigan
  bozor narxlaridan kelib chiqqan holda aniqlanadi.